Lausunto aiheesta "Ehdotus neuvoston asetukseksi tukijärjestelmästä tiettyjen peltokasvien viljelijöille annetun neuvoston asetuksen (ETY) N:o 1765/92 muuttamisesta"



Virallinen lehti nro C 097 , 01/04/1996 s. 0030



Lausunto aiheesta ehdotus neuvoston asetukseksi tukijärjestelmästä tiettyjen peltokasvien viljelijöille annetun neuvoston asetuksen (ETY) N:o 1765/92 muuttamisesta () (96/C 97/10) Neuvosto päätti 20. joulukuuta 1995 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut maa- ja kalatalousjaosto antoi lausuntonsa 11. tammikuuta 1996. Esittelijänä oli Giuseppe Pricolo. Talous- ja sosiaalikomitea hyväksyi 31. tammikuuta 1996 pidetyssä 332. täysistunnossaan yksimielisesti seuraavan lausunnon. 1. Johdanto 1.1. On tarpeen mainita aluksi, että tehdessään aloitteen perusasetuksen (ETY) N:o 1765/92 täydentämisestä muuttamisen sijaan komission mielessä on ollut huoli yhteisön Yhdysvalloille antaman öljykasvien siemeniä koskevan sitoumuksen täyttämisestä. Tämä sitoumus on tehty GATT-sopimuksen yhteydessä (Blair House -sopimus). 1.2. Mainitulla asetuksella (ETY) N:o 1765/92 on määrätty markkinointivuodelle 1993/1994 hehtaarituki tiettyjen peltokasvien viljelijöille (viljakasvit, öljykasvien siemenet, valkuaiskasvit) perushinnan laskusta eli yhteisön hintojen asteittaisesta mukautumisesta maailmanmarkkinahintoihin johtuvan tulonmenetyksen korvaamiseksi (hyvitys). 1.3. Tuottajan, joka pyytää hehtaaritukea "yleisjärjestelmän" puitteissa (pientuottajille on "yksinkertaistettu järjestelmä") on otettava osa tilansa maista pois tuotannosta (prosenttiosuus oli aluksi 15, sittemmin se laskettiin 10 prosenttiin). Näin tuottaja saa kesannoimiskorvauksen (7 artiklan 4 ja 5 kohta). 1.4. Öljysiemenistä yhteisön ja Yhdysvaltain välillä kesäkuussa 1993 tehdyssä "yhteisymmärrysasiakirjassa" määrätään, että yhteisön on hyväksyttävä yhteisen maatalouspolitiikan uudistuksen yhteydessä sopivia korjaavia toimia silloin kun "kesantomailla viljeltyjen öljysiementen sivutuotteet ensisijaisesti muuhun kuin ihmisten tai eläinten käyttöön tarkoitettujen tuotteiden tuotannossa yhteisössä ylittävät vuodessa miljoona tonnia soijajauhoina ilmaistuna". 1.5. Komissio arvioi, että öljykasvien siementen tuotanto kesantomailla on merkittävästi kasvanut ja pelkää, että em. miljoonan tonnin rajaa ei voida ylittää. Komissio ehdottaakin neuvostolle, että ryhdytään valvontatoimiin, joiden avulla voidaan seurata ja ennakoida suojatoimien kehitystä siten, että pääasiassa eläinten ravinnoksi käytettävien sivutuotteiden (öljykakut ja -jauhot) enimmäismäärän ylitys voidaan välttää. 1.6. Ehdotuksessa pyritään erityisesti "toimitussopimusten valvontajärjestelmään", josta tuottaja-viljelijät ja jauhantateollisuus sopivat vuosittain. Tämän järjestelmän avulla tarkistetaan öljysiementen käsittelystä saatavien sivutuotteiden määrä soijajauhoina. 1.6.1. Jos tuotantoarvioista käy ilmi miljoonan tonnin rajan ylitys, toimitussopimuksessa olevaa sivutuotteiden määrää alennetaan. 2. Huomioita 2.1. Komitea arvioi, että muodollisesti katsoen komission ehdotus kuuluu niiden sitoumusten piiriin, joita on tehty Yhdysvaltain kanssa GATT-sopimuksen yhteydessä. 2.2. Komitea arvioi kuitenkin, että todellista ja välitöntä riskiä miljoonan tonnin soijajauhoina ilmaistun enimmäismäärän ylittämiseen ei ole. 2.2.1. Kesantomailla viljeltyjen öljysiementen sivutuotteiden tuotanto on jäänyt tämän enimmäismäärän alle vuonna 1995. 2.2.2. Markkinointivuonna 1996 tuotannon ei pitäisi kasvaa Euroopan unionissa, koska a) kesannointiprosenttia on vähennetty viidestätoista kymmeneen prosenttiin, b) maatalousperäisten polttoaineiden verojen alentamiseen tähtääviä toimia ei hyväksytty yhteisön tasolla. 2.3. On myös huomattava, että markkinointivuodelle 1996 on odotettavissa 2 3 %:n vähennys edelliseen vuoteen verrattuna erityisesti kun otetaan huomioon Yhdysvaltain oletettava 7 tonnin vähennys soijasadossa sekä huomattava tuotannon supistuminen Brasiliassa. 2.4. Komitea myöntää, että komission aloitteen tarkoituksena on ensisijaisesti asettaa perusasetuksen (ETY) N:o 1765/92 puitteissa oikeudelliset keinot, joiden avulla voidaan täyttää Blair House -sopimuksesta johtuvat sitoumukset. Komitea toteaa kuitenkin, että ehdotetut toimet ovat lopulta esteenä sellaisten maataloustuotteiden tuotannon edistämiselle, joita voidaan käyttää polttoaineen valmistukseen. Bryssel, 31. tammikuuta 1996. Talous- ja sosiaalikomitean puheenjohtaja Carlos FERRER () EYVL N:o C 12, 17. 1. 1996, s. 11.